ขออนุญาตปรึกษาครับเนื่องจากว่าผมไปมีความเสี่ยงHIVคือ ได้มีเพศสัมพันธ์กับผู้หญิง(ใส่ถุงยาง) แต่เนื่องจากว่าช่วงเล้าโลมผมได้เอานิ้วหัวแม่มือข้างขวาสอดเข้าไปในอวัยวะเพศหญิง(ไม่ลึกมาก) เผอิญนิ้วมือเป็นแผลแต่มีม่านเลือดบางๆที่แห้งแล้วกั้นไว้ช่วงเอามือสอดเข้าไปม่านเลือดบางๆก็ยังไม่แตกแต่เมื่อผมไปล้างนิ้วโดยการล้างน้ำเปล่าจากก๊อกพร้อมทั้งลูบที่บาดแผล 4-5 ครั้ง จึงทำให้เลือดจากแผลทะลักออกมา ม่านเลือดบางๆนั้นแตกแบบนี้ผมมีความเสี่ยงไหมครับ (ได้ไปตรวจเลือดหลังจากที่มีความเสี่ยง 49 วัน จาก รพ.รัฐประจำจังหวัด ไม่ทราบชนิดของน้ำยาตรวจ) ผลออกมาเป็นลบแบบนี้ผลเชื่อถือได้มากน้อยเพียงใดครับขอมากครับ
สวัสดีค่ะการติดต่อของเชื้อ HIV นั้น ส่วนใหญ่แล้วจะติดต่อผ่านทาง การมีเพศสัมพันธ์แบบไม่ป้องกันค่ะ โดยผ่านทางอสุจิ หรือผ่านทางช่องคลอดและน้ำหล่อลื่นหรือสารคัดหลั่งค่ะ นอกจากนี้ยังติดต่อได้จาก การใช้เข็มและกระบอกฉีดยาหรือของมีคมร่วมกับผู้ติดเชื้อ หรือบาดแผลมีเลือดออก การรับเลือด การตั้งครรภ์และการให้นม เป็นต้นดังนั้นจากประวัติดังกล่าวโอกาสหรือความเสี่ยงอาจจะไม่สูงนักค่ะส่วนการตรวจเลือดนั้นหากเป็นการตรวจหา HIV ด้วยน้ำยา fourth generation สามารถจะตรวจพบได้เกือบ 100% ที่ 3-4 สัปดาห์หลังจากติดเชื้อมา อย่างไรก็ตาม หากตรวจแล้วผลเป็น negative มีคำแนะนำให้ตรวจซ้ำอีกครั้งที่ 8 สัปดาห์ในกรณีที่มีความเสี่ยงสูงค่ะหากเป็นการตรวจด้วยน้ำยา third generation จะเริ่มตรวจพบได้ที่ 6 สัปดาห์ แต่จะตรวจได้เกือบ 100% ที่ 12 สัปดาห์ค่ะหากไม่สบายใจแนะนำให้ปรึกษาคุณที่ดูแล หรือขอตรวจซ้ำได้ค่ะ